1/11/2017

הורים יקרים

לאחר תקופה ארוכה של חיפושים .. אני שמחה לבשר שיש לנו 2 מד''ליקים!

אז רגע לפני שהפעילות מתחילה כמה מילים על המבנה ואופי הפעילות השנה.

המד''ליקים שלנו הם: הילה וייל-צוויג – תוספת חדשה יחסית למשפחת וייל – בת זוגו של אמיר. הילה מגיעה אלינו מהמרכז והיא תהיה המובילה של הפעילות.

יחד עם הילה ידריך יונתן - גם הוא מגיע אלינו מאזור המרכז וגר במושב. יונתן לומד בקורס מאמני כדורגל – מה שאני מאמינה – ישדרג את עבודת הרגליים והכדור של ילדי רמות..

הילה ויונתן, יפעילו **את ילדי א-ג** בימי שישי תחת הכותרת שישי פעיל. צורת הפעילות בתחילה, תהיה בקבוצות נפרדות – **א' משעה 8:00 עד** **11:00** ו- **ב-ג משעה 11:30 עד** **13:30**. מאחר ויש לנו רצון שהילדים יהפכו לחברת ילדים מגובשת, נבחן את הדרך לאחד את הקבוצות במהלך התקופה ונעשה את השינויים הנדרשים.

בנוסף – בימי שלישי יתקיימו ביקורי בית להעמקת ההיכרות עם הילדים ומפגשים לפי צורך לטובת חיזוק הקשרים החברתיים או פתרון נקודות חיכוך..

**ילדי ד-ו** – ייפגשו בימי חמישי לפי השעות הבאות: **ד' 18:00 עד** **19:30** ו- **ה-ו מ-19:30 עד 21:00.** אחת לחודש תתקיים פעילות רב שכבתית ובנוסף ללו''ח הפעילות החודשי תצא שבוע לפני הפעילות תזכורת.

בנוסף – הילה ויונתן ילוו את פעילות התנועה עם המד''צים בימי שלישי ויצאו עם הילדים אל מחנות פסח וקיץ.

את הפעילות נחל בשבוע הבא, כאשר יונתן יחזור אלינו.

לוח פעילות חודשי יישלח הן בסמדיי, בוואטסאפ ועותק מודפס ניתן יהיה לקבל במחלבה.

לכשיתואם תאריך מתאים, נעדכן על מפגש הורים מדריכים.

ביום שישי ה-24/11 נצא לטייל באגמון החולה. שריינו ביומנים. הורים המעוניינים ללוות – יכולים לפנות אליי.

בברכת פעילות פוריה ומוצלחת

רינת אלף – מ' חינוך